Ныбжьэгъужьым уи щIыб хуумыгъазэ
Плъагъу мыхъу цIыхуми гущIэгъурэ цIыхугъэкIэ декIуэкIыпхъэщ.
Псалъэ дыджым гущIэгъур гум къреху, гущIэгъур гум имылъыжмэ цIыхугъэр гугъу йохь.
ЦIыхум хуэпщIэм-хуэпщIэурэ зэ хуэмыщIэгъуэм псори кIуэдыжмэ, умылъыхъуэ — бгъуэтыжынукъым.
Тхылъ емыджа цIыхум дунейр здэжэри зыхуэжэри ищIэркъым.
Лъагъуныгъэ нэпцIыр жьэм къыщипсэлъкIэ, шыгъуи фошыгъуи зыхэмылъ хъудырыпс хьэ Iусым ещхьщ.
Дзэ зэхуакум дэна шхыным бзэгур зэреныкъуэкъум ещхьу, цIыхум пцIы щиупскIи бзэгум имыдамэ арат.
Узыдэуэршэр цIыхур хущхьэу хуежьамэ, уи псалъэм кIэщI зегъэщI.
ЖыхапхъэщIэр къабзэу пхъанкIэу жаIэ, ауэ абыхэми яхэтщ тIэкIу зэгъэзэхуэжын хуейхэр (нысэ гъэсэкIэм теухуащ).
НыбжьэгъущIэ къэзгъуэтащ жыпIэу ныбжьэгъужьым уи щIыб хуумыгъазэ.
ЦIыху щыIэкъым, хэлъ псори хьэлыфI защIэу, ауэ хьэл Iейр игъэпщкIуфрэ фIыр къигъэлъэгъуэфмэ хъарзынэщ.
ЧЭГЪЭДУ СэIихьэт.
